CELEX: 32014R0019
Language: lt
Date: 2014-01-10 00:00:00
Title: 2014 m. sausio 10 d. Komisijos įgyvendinimo reglamentas (ES) Nr. 19/2014, kuriuo dėl medžiagos chloroformo iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

11.1.2014   
            
            
               LT
            
            
               Europos Sąjungos oficialusis leidinys
            
            
               L 8/18
            
         KOMISIJOS ĮGYVENDINIMO REGLAMENTAS (ES) Nr. 19/2014
   2014 m. sausio 10 d.
   kuriuo dėl medžiagos chloroformo iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) nustatoma pagal Reglamentą (EB) Nr. 470/2009;
            
         
               (2)
            
            
               farmakologiškai aktyvios medžiagos, jų klasifikacija ir DLK gyvūniniuose maisto produktuose nustatytos Komisijos reglamento (ES) Nr. 37/2010 priede (2);
            
         
               (3)
            
            
               chloroformas šiuo metu yra įtrauktas į Reglamento (ES) Nr. 37/2010 priedo 2 lentelę kaip draudžiama naudoti medžiaga;
            
         
               (4)
            
            
               Europos vaistų agentūrai pateiktas prašymas nustatyti chloroformo didžiausią leidžiamąją koncentraciją (toliau – DLK) visiems atrajotojams ir kiaulėms;
            
         
               (5)
            
            
               pagal Veterinarinių vaistų komiteto rekomendaciją, nėra būtina nustatyti chloroformo DLK visiems atrajotojams ir kiaulėms;
            
         
               (6)
            
            
               siekiant apsaugoti žmonių sveikatą, reikia užtikrinti, kad medžiagos likutis, kurį galimai gali gauti vartotojas, išliktų mažesnis už leistiną paros dozę, kaip nurodyta Reglamento (EB) Nr. 470/2009 6 straipsnyje. Todėl būtina apriboti chloroformo kaip skiepų pagalbinės medžiagos vartojimą ir riboti duodamą šios cheminės medžiagos kiekį;
            
         
               (7)
            
            
               pagal Reglamento (EB) Nr. 470/2009 5 straipsnį Europos vaistų agentūra turi svarstyti, ar konkrečiam maisto produktui nustatytą farmakologiškai aktyvių medžiagų DLK galima taikyti kitam maisto produktui, gaunamam iš tos pačios rūšies, arba vienai ar kelioms rūšims nustatytą farmakologiškai aktyvių medžiagų DLK galima taikyti kitoms rūšims. Veterinarinių vaistų komitetas rekomenduoja visoms maistinėms gyvūnų rūšims ekstrapoliuoti tai, kad chloroformo DLK nereikia nustatyti visiems atrajotojams ir kiaulėms;
            
         
               (8)
            
            
               Reglamento (ES) Nr. 37/2010 priedo 1 lentelę reikia iš dalies pakeisti taip, kad cheminė medžiaga chloroformas būtų įtraukta visoms maistinėms gyvūnų rūšims, kartu nurodant, kad chloroformui nereikia nustatyti DLK, o šio priedo 2 lentelėje esantį chloroformo įrašą reikėtų išbraukti;
            
         
               (9)
            
            
               šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 10 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 152, 2009 6 16, p. 11.
   
      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 15, p. 1);
   
      PRIEDAS
      Reglamento (ES) Nr. 37/2010 priedas iš dalies keičiamas taip:
      
                  1)
               
               
                  į 1 lentelę įtraukiama cheminė medžiaga chloroformas:
                  
                              Farmakologiškai aktyvi medžiaga
                           
                           
                              Žymeklio likutis
                           
                           
                              Gyvūnų rūšis
                           
                           
                              DLK
                           
                           
                              Tiksliniai audiniai
                           
                           
                              Kitos nuostatos (pagal Reglamento (EB) Nr. 470/2009 14 straipsnio 7 dalį)
                           
                           
                              Terapinė klasifikacija
                           
                        
                              „Chloroformas
                           
                           
                              NETAIKOMA
                           
                           
                              Visos maistui skirtos žinduolių rūšys
                           
                           
                              DLK nebūtina
                           
                           
                              NETAIKOMA
                           
                           
                              Gali būti naudojama tik kaip skiepų pagalbinė medžiaga ir tik tada, jei koncentracija neviršija 1 % m/v, o visa dozė vienam gyvūnui neviršija 20 mg
                           
                           
                              ĮRAŠO NĖRA“
                           
                        
            
                  2)
               
               
                  cheminė medžiaga chloroformas iš 2 lentelės išbraukiama.